Ramzan Qodirov mintaqa saylovida rekord natijani o`rnatdi

Checheniston Respublikasi Ramzan Qodirov mintaqa rahbari saylovida 99,7 foiz ovoz to`plab, jahon rekordini o`rnatdi. Bu haqda Xalqaro rekordlarni qayd etuvchi "Interrekord” agentligiga tayanib Lenta.ru xabar bermoqda.
Ma`lumotlarga ko`ra, Qodirov saylovlarda eng ko`p ovoz to`plagan. 
Mazkur saylovda fuqarolarning ishtiroki 94,42 foizni tashkil etgan. Ramzan Qodirovni 711 973 respublika aholisi qo`llab - quvvatlagan. 
Chechenistonni boshqarayotgan boshqa nomzodlar Xolid Nakaev va Iso Xojimurodovlar esa 0,12 va 0,15 foiz ovoz to`plashgan.
Checheniston rahbari Rossiyaning eng uzoq faoliyat ko`rsatgan gubernatori sifatida baholanmoqda. 
Eslatib o`tamiz, Ramzan Qodirov 2007 yildan buyon Checheniston boshqaruvida turmoqda. Birinchi tayinlov vaqtida u 30 yoshda bo`lgan.